Arabes
Arabes vel Arabi (Arabice ‏العرب‎ al-ʿarab; Graece Ἄραβες) sunt ethnos linguae Semiticae in paeninsula Arabica et in Africa septentrionali, quorum maxima pars in terris Arabicis habitat. Multi autem etiam in diaspora in multis aliis terris vivunt, imprimis in Brasilia, Argentinia, Francia, et Civitatibus Foederatis. Qui sint Arabes aliis temporibus ac culturis aliter definiebatur. Non ad Arabas pertinent Mazicani, Somali, Curdi, Persae, Turcomanni, Aramaei/Assyri, hābešā (Aethiopes, et Erythraei) et alii qui in terris Arabicis vivunt. Multi eorum lingua Arabica ut secunda lingua loquuntur.